На основу Закона о стечају ("Сл. гласник РС", бр. 104/2009, 99/2011 - др. закон, 71/2012– одлука УС,83/2014,113/2017,44/2018 и 95/2018) и у складу са Националним стандардом бр. 5 о начину и поступку уновчења имовине, стечајни управник у поступку стечаја над стечајним дужником ПРИВРЕДНО ДРУШТВО ТЗР&КАТАРИНА МЛАДЕНОВАЦ д.о.о. – У СТЕЧАЈУ из Младеновца, ул. Краљице Марије бр.7, МБ 20842237, ПИБ 107639028, објављује:

**ПОЗИВ ЗА ДОСТАВЉАЊЕ ПОНУДЕ ЗА ИЗРАДУ ПРОЦЕНЕ ВРЕДНОСТИ ИМОВИНЕСТЕЧАЈНОГДУЖНИКА**

1. УВОД

Решењем Привредног суда у Београду бр. 3-Ст-177/2024. од 21.10.2024. године отворен је поступак стечаја над стечајним дужником ПРИВРЕДНО ДРУШТВО ТЗР&КАТАРИНА МЛАДЕНОВАЦ д.о.о. – У СТЕЧАЈУ из Младеновца, ул. Краљице Марије бр.7, МБ 20842237, ПИБ 107639028, а решењем Привредног суда у Београду бр. 3-Ст-177/2024. од 12.05.2025. године донета је одлука о спровођењу поступка стечаја путем банкротства стечајног дужника које је постало правоснажно 02.06.2025. године.

2. ПРЕДМЕТ ПОНУДЕ

Предмет понуде је пружање услуге процене вредности имовине стечајног дужника коју чине:

- непокретност на катарској парцели број 5847/7, Брест, њива 3.класе, површине 00.32.95 ха, а све уписано у Листу непокретности број 3138 КО Ковачевац

- покретна имовина - Опрема за производњу разних кондикторских производа и услуге паковања.

3. СВРХА ПРОЦЕНЕ

Сврха процене је утврђивање поединачне вредности имовине стечајног дужника, као и утврђивање вредности стечајног дужника као правног лица, у циљу остваривања највеће продајне вредности и максималног могућег колективног намирења поверилаца у стечајном поступку, све у складу са одредбама Закона о стечају и Националним стандардом бр. 5 – о начину и поступку уновчења имовине стечајног дужника, Закона о проценитељима вредности непокретности и пратећим Националним стандардима процене и Међународним рачуноводственим стандардима, односно, Међународним стандардима финансијског извештавања (МРС/МСФИ)

4. ИЗВЕШТАЈ О ПРОЦЕНИ

Понуђач је дужан да припреми и достави извештај о процени у писаној форми у 4 примерка и у електронској форми, која ће да садржи следеће елеметне:

* Прецизно одређен предмет процене,
* датум процене,
* опис метода коришћених у процени,
* све остале битне елементе процене,
* закључак о процени ликвидационе вредност имовине стечајног дужника;

5. МЕТОД ПРОЦЕНЕ

Метод процене је прописан Законом о стечају, Националним стандардом бр. 5 о начину и поступку уновчења имовине стечајног дужника, Законом о проценитељима вредности непокретности и пратећим Националним стандардима процене као и МРС/МСФИ. Понуђачи су дужни да опишу методе које намеравају да користе у својој процени.

6. ИНФОРМАЦИЈЕ ЗА ПОНУЂАЧЕ

Заинтересовани понуђач иписане понуде подносе најкасниједо **27.06.2025**. године на адресу стечајног управника – Ул.Краља Александра Обреновића бр. 100, Младеновац, 11400.

Понуде доставити у два примерка у затвореној коверти са назнаком ПРУЖАЊЕ УСЛУГА ПРОЦЕНЕ ВРЕДНОСТИ ИМОВИНЕ СТЕЧАЈНОГ ДУЖНИКА ПРИВРЕДНО ДРУШТВО ТЗР&КАТАРИНА МЛАДЕНОВАЦ д.о.о. – У СТЕЧАЈУ из Младеновца.

Понуђач уз понуду доставља фотокопију докумената која не смеју бити старија од 12 месеци од дана пријема понуде. Наручилац задржава право да захтева од Понуђача накнадно достављање на увид оригиналне документације.

 Понуда треба да садржи:

* Имена чланова ужег тима који ће радити процену са задужењима и референцама
* Рок у којем ће завршити процену
* Цену за пружену услугу исказану у динарима
* Рок за исплату накнаде за извршену услугу

Уз понуду доставити:

* Лиценцу овлашћеног проценитеља и решење АПР-а
* Доказе о стручности
* Референце досадашњег рада

Позивају се заинтересована лица да директним обиласком на лицу места утврде елементе за опредељенос тпонуде.

У случају потребе додатних података, доставе документације о имовини стечајног дужника, за опредељеност понуде заинтересована лица могу се јавити стечајном управнику Миловану Јанковићу, тел:064/1929200 или путем e–mail: milovanmjankovic@gmail.com

У складу са Националним стандардом бр.5 о начину и поступку уновчења имовине стечајног дужника о избору понуђача одлучује Одбор поверилаца стечајног дужника, када је имовина која је обухваћена продајом целокупне имовине стечајног дужника, имовинске целине или стечајног дужника као правног лица предмет обезбеђења потраживања једног или више разлучних и заложних поверилаца, узимајући осим финансијске понуде у обзир и стручност, референце, кадровски и технички капацитет за вршење услуге и друге елементе понуде који су од значаја за вршење конкретне процене, и то искључиво са Листе понуђача добијене од стечајног управника. У случају да Одбор не донесе одлуку у року од 8 дана, избор понуђача врши стечајни управник, применом истих критеријума.

7. УСЛОВИ КОНКУРИСАЊА

Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:

* Даје регистрован за обављање делатности код надлежног органа,
* Да поседује лиценцу за обављање послова овлашћеног проценитеља
* Да испуњава квалификационе услове, односно да располаже довољним кадровским и техничким капацитетом за вршење услуге из понуде.

У случају одустанка од поступка избора најбољег Понуђача, Наручилац неће бити одговоран, ни на који начин, за стварну штету, изгубљену добит, или било какву другу штету коју Понуђач може услед тога да претрпи.

Београд, 13.06.2025. г.

Стечајниуправник

Милован Јанковић